ศบค. วิเคราะห์กลุ่มเสี่ยงผู้เสียชีวิตส่วนใหญ่เป็นผู้สูงอายุและมีโรคประจำตัว เร่งฉีดวัคซีนให้ 2 กลุ่มดังกล่าว
พญ.อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. เปิดเผยว่า ศบค.ได้วิเคราะห์ปัจจัยเสี่ยงของการเสียชีวิต ส่วนใหญ่เป็นกลุ่มผู้ที่มีอายุ 60 ปีขึ้นไป และกลุ่มที่มีโรคประจำตัว จึงทำให้รัฐบาลต้องเร่งฉีดวัคซีนให้บุคคล 2 กลุ่มแรกก่อนพญ.อภิสมัย ยังหยิบยก กรณีการติดเชื้อเป็นกลุ่มก้อน จากตลาดค้าพลอย จังหวัดจันทบุรี เป็นผู้หญิงชาวกินีอายุ 21 ปี ตั้งครรภ์ มีการตรวจโควิดก่อนผ่าตัดคลอด พบติดเชื้อจากการสอบสวนโรค สามีอายุ 57 ปี ชาวกินี ติดเชื้อเช่นเดียวกัน เป็นนักธุรกิจค้าพลอย เดินทางไปที่ตลาดค้าพลอย เขตบางรัก จากการค้นหาเชิงรุกจำนวน 992 ราย พบผู้ติดเชื้อ 137 ราย ขณะนี้ปิดตลาดค้าพลอย ที่จังหวัดจันทบุรีแล้ว โดยจากการตรวจสายพันธุ์โควิดดังกล่าว ยังไม่พบสายพันธุ์แอฟริกาใต้ จึงขอให้ผู้ที่ไปตลาดค้าพลอยจังหวัดจันทบุรี และที่บางรัก กรุงเทพฯ ไปตรวจหาเชื้อโดยเร็ว นอกจากนี้ กทม. ยังขอให้งดการปฏิบัติศาสนกิจของศาสนาอิสลาม และให้ละหมาดอยู่ที่บ้านแทน เพื่อลดการรวมกลุ่มนอกจากนี้ สำนักอนามัย กรุงเทพฯ เป็นห่วงแรงงานต่างด้าว ที่แม้จะเข้ามาอย่างผิดกฎหมาย แต่เมื่อป่วยก็ต้องดูแลและหากพบเป็นผู้ติดเชื้อก็ต้องจัดสถานที่ให้รับการรักษาอย่างเหมาะสม ส่วนการกระทำผิดก็จะต้องทบทวนและแก้ปัญหาควบคู่กันไป เมื่อหายป่วยแล้วต้องนำเข้าสู่ระบบการจ้างงานให้ถูกต้องตามกฎหมายแรงงาน ซึ่งกระทรวงแรงงาน ได้ประกาศว่ามีการเปิดสนามกีฬาไทย-ญี่ปุ่น ดินแดง ให้ผู้ใช้แรงงานที่อยู่ในระบบประกันตน เข้าไปตรวจหาเชื้อโควิดได้ฟรี โดยไม่เสียค่าใช้จ่ายที่ประชุมศูนย์ปฏิบัติการศูนย์บริหาร สถานการณ์การแพร่ระบาดโรคติดเชื้อไวรัสโควิด-19 (ศปก.ศบค.) ได้พิจารณากรณีแรงงานจากประเทศเพื่อนบ้าน ที่จับได้ว่ามีการข้ามแดนเข้ามาโดยผิดกฎหมายผ่่นช่องทางธรรมชาติ โดยเฉพาะแรงงานในจังหวัดสมุทรสาคร รองผู้ว่าราชการจังหวัด ได้รายงานว่า มีการหารือกับบริษัทจัดหาแรงงาน กว่า 20 แห่งในจังหวัดสมุทรสาคร ร่วมกับสมาคมอุตสาหกรรม หอการค้าจังหวัด ประกาศนโยบายไม่ยอมรับแรงงานผิดกฎหมาย หากบริษัทใดรับแรงงานผิดกฎหมาย จะไม่ได้รับการสนับสนุนจากทางจังหวัดพญ.อภิสมัย กล่าวว่า ในสัปดาห์นี้จะมีการระดมอาชีพสาธารณะ ผู้ที่ขับขี่รถ เรือ เครื่องบิน ครู พนักงานเก็บขยะ เพื่อให้ฉีดวัคซีนเข็มแรก พร้อมกับผู้สูงอายุและผู้มีโรคประจำตัว พร้อมย้ำนโยบายคนไทยร้อยละ 70 จะได้รับวัคซีนภายในเดือนธันวาคม 2564 หรือประมาณ 50 ล้านคน โดยรัฐบาลได้เตรียมวัคซีนไว้ 100 ล้านโด๊ส โดยให้ กระทรวงมหาดไทย กระจายวัคซีนไปยังผู้ว่าราชการจังหวัดและภาคส่วนต่างๆ ให้ได้ตามแผน ซึ่งแต่ละจังหวัดแต่เริ่มดำเนินการแล้ว